ประมวลชุมนุม #ธรรมศาสตร์จะไม่ทนเราไม่ต้องการปฏิรูปเราต้องการปฏิวัติ
10 ส.ค.2563 ประมวลสถานการณ์การชุมนุม #ธรรมศาสตร์จะไม่ทนเราไม่ต้องการปฏิรูปเราต้องการปฏิวัติโดยนักกิจกรรมนักศึกษาและศิษย์เก่ามหาวิทยาลัยธรรมศาสตร์ จากลานพญานาค มหาวิทยาลัยธรรมศาสตร์ รังสิต ตั้งแต่ช่วงเย็นที่ผ่านมายืนยัน 3 ข้อเรียกร้อง 1. หยุดคุกคามประชาชน 2. ยุบสภา 3. ร่างธรรมนูญใหม่ รวมทั้งประกาศ 2 จุดยืนคือ 1. ไม่เอารัฐบาลแห่งชาติ 2. ไม่เอารัฐประหาร และข้อเสนอปรับความสัมพันธ์ระหว่างสถาบันกษัตริย์กับการเมืองไทยผู้สื่อข่าวรายงานว่า เวลาประมาณ 16.45 น.บริเวณลานพญานาค มหาวิทยาลัยธรรมศาสตร์ ศูนย์รังสิต นักศึกษา ประชาชน หลายร้อยคนเริ่มทยอยเข้าร่วมกิจกรรมการชุมนุมซึ่งจัดโดยกลุ่มนักศึกษามหาวิทยาลัยธรรมศาสตร์ โดยภายในงานมีการตั้งจุดตรวจอาวุธและวัตถุระเบิด มีจุดตรวจวัดอุณหภูมิ และมีซุ้มร้านค้า อาหาร น้ำดื่ม ให้บริการภายในงานสำหรับกิจกรรมวันนี้จะเริ่มประมาณ 17.00 - 21.00 น. และมีอานนท์ นำภา ทนายความสิทธิมนุษยชน ร่วมปราศรัยบนเวที ในหัวข้อ การขยายพระราชอำนาจของสถาบันกษัตริย์สหายนิค นักศึกษาจากมหาวิทยาลัยมหาสารคาม ขึ้นเวทีปราศรัยเป็นคนแรก โดยระบุว่า เดินทางมาไกล แต่มาด้วยใจเต็มร้อย หวังว่าจะเจอคนมาจำนวนมาก และวันนี้ก็ไม่ได้ผิดหวังเขากล่าวด้วยว่า วันนี้มาด้วยความคับข้องใจ เพราะมีการดูแคลนว่า ม็อบนักศึกษาเป็นม็อบฟันน้ำนม แล้วม็อบที่มาเมื่อเช้าเข้าเรียกว่าม็อบอะไร มีแต่ม็อบฟันปลอมสิบกว่าคน เรียกตัวเองว่าม็อบอาชีวะ แบบนี้ผมเรียกอาชีวะระยะสุดท้ายที่เขาปลุกม็อบอีกฝั่งขึ้นมาก็เพื่อสร้างเงื่อนไขรัฐประหาร แต่วันนี้บอกไว้เลยว่าคนที่นี่ไม่เอารัฐประหาร และถ้าทำรัฐประหารขึ้นมาก็จะเจอกับการต่อต้ายจากประชาชนส่วนเรื่องการบริหารราชการแผ่นดิน การแก้ไขปัญเศรษฐกิจ ก็ไม่สามารถทำออกมาให้ดีได้ถ้าทำไม่ได้แบบนี้ควรกลับบ้านไปเลี้ยงหลานได้แล้ววันนี้เราเห็นบทบาททหาร ตำรวจ ที่เข้ามาแทรกแซงการเมืองเพิ่มมากขึ้นลูกตาจ๊อดนี่บีบน้ำตาต่อหน้าสื่อมาหลายครั้ง นี่มากันเยอะแบบนี้ เดี๋ยวก็ร้องไห้อีก แล้วบอกว่าแดงถูกรังแกอีก แบบนี้ต่อให้เมียกำจัดจุดอ่อนและที่ผ่านมา ไม่ได้มีแค่ อานนท์ ภาณุพงศ์ ที่ไม่ได้รับความเป็นธรรม แต่ในปี 2553 คนเสื้อแดงถูกยิงตายกลางเมืองเป็นร้อยศพ วันนี้ก็ยังไม่รู้ว่า ไอ้เหี้ยที่ไหนสั่งฆ่า ไอ้ห่าที่ไหนสั่งยิงเรื่องการแก้ไขรัฐธรรมนูญก็ทำยากเหลือเกิน แต่เวลาจะฉีกทำง่ายเหลือเกินวันนี้บอกว่ากระแสในโซเชียลก็บอกอยากจะมาดูนิค ผมก็อยากให้ไปดูคนอื่นบ้าง ถ้าจะดูผมนี่คงต้องทำบัตรจับมือแล้ว แต่คงจะได้บัตรจับกุมแทน และบอกไว้วันนี้ถ้าจับผมก็ขังผมได้แต่ตัว เพราะหัวใจผมจะโลดแล่นอยู่กับการต่อสู้ของพี่น้องประชาชนสหายนิค กล่าวถ้ายังรับใช้ประชาชนก็เป็นเจ้าหน้าที่รัฐ แต่ถ้ารับใช้คนอื่นผมเรียกว่า หมา และอยากจะรู้นักหนาว่า เป็นหมาของใครสมาร์ท นักศึกษาคณะรัฐศาสตร์ มธ. กล่าวในเวทีชุมนุมทางการเมือง#ธรรมศาสตร์จะไม่ทนสมาร์ท นักศึกษาคณะรัฐศาสตร์ มหาวิทยาลัยธรรมศาสตร์ กล่าวถึงข้อเรียกร้องของขบวนนักศึกษาทั้ง 3 ข้อ คือ หยุดคุกคามประชาชน ร่างรัฐธรรมนูญใหม่ และยุบสภา โดยย้ำว่า ข้อที่รัฐบาลสามารถทำได้ทันทีคือการหยุดคุกคามประชาชน เป็นเรื่องที่ทำได้ง่ายที่สุด เพราะรัฐแค่หยุดพฤติกรรมคุกคามประชาชน รัฐแค่ไม่ต้องทำอะไรเลยเขากล่าวด้วยว่า เมื่อวานนี้มีนัดชุมนุมที่ จ.พิษณุโลก แต่มีการอุ้มแกนนำไปไว้ที่ค่ายทหาร เพราะไม่ต้องการให้เกิดม็อบ ส่วนแกนนำในที่อื่นๆ ก็ถูกหมายจับ เป็นคดีความ เพียงเพราะเจ้าหน้าที่รัฐยึดเพียงแค่คำว่าทำตามคำสั่งนาย จนลืมหน้าที่ของตัวเองว่าต้องปกป้องประชาชนถ้ารับใช้ประชาชนอยู่คุณยังเป็นเจ้าหน้าที่รัฐ แต่ถ้ารับใช้คนอื่นผมเรียกว่ามันเป็นหมา และผมอยากรู้นักหนาว่า มันเป็นหมาของใครสมาร์ท นักศึกษาคณะรัฐศาสตร์ มธ. กล่าวทิ้งทายด้วยว่า เจ้าหน้าที่รัฐหลายคนไม่ได้อยากคุกคามประชาชน แต่ก็จำใจทำ บางอย่างก็พอเข้าใจได้ แต่ขอไว้อย่างหนึ่ง วันใดหากเสียงปืนแตก ปลายกระบอกปืนต้องหันขึ้นฟ้า ไม่ใช่หันมาประชาชนในเวทีชุมนุมทางการเมือง #ธรรมศาสตร์จะไม่ทน ศรีไพร นนทรีย์ ตัวแทนสหภาพแรงงานกลุ่มย่านรังสิตฯ ร่วมเวทีปราศรัยกับนักศึกษาธรรมศาสตร์ โดยชี้ให้เห็นว่า ปัญหาของแรงงานภายใต้รัฐบาลประยุทธ์ไม่เคยได้รับความสนใจ บอกให้เอาไว้ก่อน มีประกบผู้นำแรงงานว่าอย่าเพิ่งทำอะไรได้ไหม เอาแกนนำแรงงานไปคุยกับทหาร เพื่อไม่ให้เคลื่อนไหวเรียกร้องอะไร เท่ากับเป็นการซุกปัญหาไว้ใต้พรมเธอย้ำด้วยว่า พรรคพลังประชารัฐหาเสียงอะไรไว้ก็ไม่ได้ทำอย่างที่พูด คนก็บอกว่าจะไปว่าเขาทำไม ก็ไม่ได้เลือกเขา แต่มันเป็นรัฐบาล มันต้องดูแลประชาชน บอกจะเพิ่มค่าแรง 400 สุดท้ายก็ไม่ทำ แบบนี่มันเรียกว่าอะไร (ตอแหล-ผู้ชุมนุมตะโกนขึ้น) เออมีคนพูดแทนป้าไม่ได้พูดเองนะเรื่องการศึกษาที่บอกจะเรียนฟรีถึง ป.ตรี ก็ไม่มีอะไรเกิดขึ้น นี่ถ้าปรีดี พนมยงค์ ยังอยู่พวกคุณเรียนฟรีไปแล้ว และอย่าลืมว่า ปรีดี ตายเพราะใคร (ผู้ชุมนุมเฮ)เศรษฐกิจก็แย่ลงเรื่อยๆ รัฐบาลชุดนี้ก็ไม่ทำอะไรให้ดีขึ้น เด็กเรียนจบมาปีหนึ่งมากมายจะให้เขาไปทำงานอะไร รัฐบาลก็เหมือนคนแก่ที่โดนเด็กถอนหงอก และเป็นรัฐบาลที่โดนเด็กถอนหงอกมากที่สุดสุดท้ายศรีไพรย้ำว่า ขบวนแรงงานจะเข้าร่วมการชุมนุมใหญ่ในวันที่ 16 นี้แน่นอนช่วงท้ายการชุมนุม นอกจากการปราศรัย ข้อเสนอปรับความสัมพันธ์ระหว่างสถาบันกษัตริย์กับการเมืองไทย ของ อานนท์ นำภา ทนายความและนักเคลื่อนไหวทางการเมืองแล้ว ยังมีการเปิดคลิปความเห็นของ ปวิน ชัชวาลพงศ์พันธ์ ผู้ลี้ภัยทางการเมืองและผู้ก่อตั้งเฟซบุ๊กกลุ่ม รอยัลลิสต์มาร์เก็ตเพลส ที่มีสมาชิก 8.3 แสนบัญชีช่วงก่อนปิดกิจกรรมตัวแทนแนวร่วมธรรมศาสตร์และการชุมนุม 10 ข้อเรียกร้องให้มีการแก้ไขปัญหาว่าด้วยสถาบันกษัตริย์ พร้อมย้ำด้วยว่าข้อเรียกร้องเหล่านี้ไม่ใช่ข้อเสนอเพื่อล้มล้างสถาบันกษัตริย์ แต่เป็นข้อเสนอโดยความปราถนาดีเพื่อให้สถาบันกษัตริย์อยู่เป็นมิ่งขวัญให้แก่ประชาราษฎร์ภายใต้ระบอบประชาธิปไตยต่อไป ดังนี้1. ยกเลิกมาตรา 6 ของรัฐธรรมนูญ ที่ว่าผู้ใดจะกล่าวหาฟ้องร้องกษัตริย์มิได้ แล้วเพิ่มบทบัญญัติให้สภาผู้แทนราษฎรสามารถพิจารณาความผิดของกษัตริย์ได้ เช่นเดียวกับที่เคยบัญญัติไว้ในรัฐธรรมนูญฉบับคณะราษฎร2. ยกเลิกประมวลกฎหมายอาญา มาตรา 112 รวมถึงเปิดให้ประชาชนได้ใช้เสรีภาพแสดงความคิดเห็นต่อสถาบันกษัตริย์ได้ และนิรโทษกรรมผู้ถูกดำเนินคดีเพราะวิพากษ์วิจารณ์สถาบันกษัตริย์ทุกคน3. ยกเลิก พ.ร.บ.จัดระเบียบทรัพย์สินส่วนพระมหากษัตริย์ พ.ศ.2561 และให้แบ่งทรัพย์สินออกเป็นทรัพย์สินส่วนพระมหากษัตริย์ที่อยู่ภายใต้การควบคุมของกระทรวงการคลัง และทรัพย์สินส่วนพระองค์ที่ของส่วนตัวของกษัตริย์อย่างชัดเจน4. ตัดลดงบประมาณแผ่นดินที่จัดสรรให้กับสถาบันกษัตริย์ให้สอดคล้องกับสภาวะเศรษฐกิจของประเทศ5. ยกเลิกส่วนราชการในพระองค์ หน่วยงานที่มีหน้าที่ชัดเจน เช่น หน่วยบัญชาการถวายความปลอดภัยรักษาพระองค์ให้ย้ายไปสังกัดหน่วยงานอื่น และหน่วยงานที่ไม่มีความจำเป็น เช่น คณะองคมนตรี ให้ยกเลิก6. ยกเลิกการบริจาคและรับบริจาคโดยเสด็จพระราชกุศลทั้งหมด เพื่อกำกับให้การเงินของสถาบันกษัตริย์อยู่ภายใต้การตรวจสอบทั้งหมด7. ยกเลิกพระราชอำนาจในการแสดงความคิดเห็นทางการเมืองในที่สาธารณะ8. ยกเลิกการประชาสัมพันธ์และการให้การศึกษาที่เชิดชูสถาบันกษัตริย์แต่เพียงด้านเดียวจนเกินงามทั้งหมด9. สืบหาความจริงเกี่ยวกับการสังหารเข่นฆ่าราษฎรที่วิพากษ์วิจารณ์หรือมีความเกี่ยวข้องใดๆ เกี่ยวกับสถาบันกษัตริย์10. ห้ามมิให้ลงพระปรมาภิไธยรับรองการรัฐประหารครั้งใดอีกนอกจากนี้ตัวแทนตัวแทนแนวร่วมธรรมศาสตร์และการชุมนุมยังกล่าวเชิญชวนร่วมกิจกรรมครั้งต่อไปในวันที่ 12 ส.ค.นี้ที่ สวนลุมพินี แต่ยังไม่มีการกล่าวถึงรายละเอียดผู้สื่อข่าวรายงานเพิ่มเติมว่าพบเลเซอร์หลังยุติเวที #ธรรมศาสตร์จะไม่ทน โดยยิงลงบริเวณพื้นถนนด้านหน้ายิม 7 ใกล้จุดชุมนุม มีข้อความเขียนว่า where we learn to fuck government
10 ส.ค.2563 ประมวลสถานการณ์การชุมนุม #ธรรมศาสตร์จะไม่ทน เราไม่ต้องการปฏิรูปเราต้องการปฏิวัติ โดยนักกิจกรรมนักศึกษาและศิษย์เก่ามหาวิทยาลัยธรรมศาสตร์ จากลานพญานาค มหาวิทยาลัยธรรมศาสตร์ รังสิต
#ธรรมศาสตร์จะไม่ทน,ธรรมศาสตร์,แนวร่วมธรรมศาสตร์และการชุมนุม,กษัตริย์